JAUNIMO SAVANORIŠKOS TARNYBOS PROGRAMOS SUTARTIS

2026   m.    d. Nr.
Mažeikiai

I. SUTARTIES ŠALYS

Viešoji įstaiga Regioninė Mažeikių ligoninė, įstaigos kodas 166913899, atstovaujama direktoriaus Alfonso Motuzo, veikiančio pagal įstaigos Įstatus (toliau – Priimančioji organizacija), ir

________________________________________________, gim._______________, gyvenamosios vietos adresas__________________________________________ (toliau - Savanoris), ir

Labdaros ir paramos fondas "G vaikų pasaulis“, kodas 302572241, atstovaujamas direktorės Gabrielės Milienės, veikiančios pagal fondo nuostatus, 
toliau visi kartu vadinami „Šalimis“, o kiekvienas atskirai vadinamas „Šalimi“, sudarė šią Jaunimo savanoriškos tarnybos programos (toliau – Programa) sutartį (toliau – Sutartis) ir susitarė dėl žemiau nurodytų sąlygų:

II. SUTARTIES OBJEKTAS

2.1. Savanoris Sutartimi įsipareigoja dalyvauti jaunimo savanoriškoje tarnyboje (toliau – Tarnyba), o Priimančioji organizacija ir Koordinuojančioji organizacija įsipareigoja suteikti Sutartyje numatytas Tarnybos organizavimo ir vykdymo paslaugas.
2.2. Tarnybos terminas: 6 (šeši) mėnesiai, nuo _____________  iki ________________.

III. ŠALIŲ TEISĖS IR PAREIGOS

3.1. Savanorio pareigos:
3.1.1. laikytis su Priimančiąja organizacija aptartos Tarnybos vykdymo tvarkos ir Jaunimo reikalų agentūros interneto svetainėje https://volunteering.lt/ pildomo Savanorio grafiko; 
3.1.2. dalyvauti pasirengimo Tarnybai mokymuose, jeigu tokius mokymus numato rengti Priimančioji organizacija;
3.1.3. nepažeisti Priimančiosios organizacijos ir asmenų, kurių labui vykdoma savanoriška veikla, teisėtų interesų;
3.1.4. sąžiningai vykdyti Tarnybą, nesinaudoti Tarnyba tenkinant privačius interesus;
3.2. Savanorio teisės:
3.2.1. užsiimti norima savanoriška veikla;
3.2.2. būti informuotas apie Tarnybos mastą ir apimtį, Savanorio užduotis ir atsakomybę, Savanoriui teikiamą Priimančiosios organizacijos pagalbą, apie esamus ir galimus vykdant Tarnybą galinčios kilti rizikos sveikatai ir saugai veiksnius, jam išduotų asmeninių apsaugos priemonių panaudojimą;
3.2.3. gauti Tarnybai vykdyti reikalingas priemones;
3.2.4. gauti Tarnybai vykdyti reikalingą informaciją, konsultacinę bei techninę pagalbą ir būti apmokytas vykdyti Tarnybą;
3.2.5. gauti Tarnybos baigimo sertifikatą;
3.2.6. nutraukti Sutartį Programos V skyriuje nustatyta tvarka.

3.3. Priimančiosios organizacijos pareigos:
3.3.1. paskirti Savanoriui kuratorių, kuris organizuoja Tarnybą;
3.3.2. informuoti Savanorį apie Tarnybos pobūdį ir mastą, jos eigą, savanorio užduotis ir atsakomybę vykdant Tarnybą, jam teikiamą pagalbą, esamus ir galimus vykdant Tarnybą galinčios kilti rizikos sveikatai bei saugai veiksnius ir savanoriui išduotų asmeninių apsaugos priemonių naudojimą;
3.3.3. užtikrinti asmens duomenų konfidencialumą, neatskleisti, neperduoti tvarkomų asmens duomenų teisės jų gauti neturintiems asmenims ir nesudaryti sąlygų jokiomis priemonėmis su asmens duomenimis susipažinti nė vienam asmeniui, kuris nėra įgaliotas naudotis šiais duomenimis tiek savo organizacijoje, tiek už jos ribų.
3.4. Priimančiosios organizacijos teisės:
3.4.1. pasitelkti savanorius;
3.4.2. nustatyti vykdomos Savanorio Tarnybos tikslus ir tvarką;
3.4.3. atlikti asmenų, norinčių vykdyti savanorišką veiklą, atranką;
3.4.4. atsisakyti savanorio ir nutraukti su juo Sutartį Programos 19 punkte nustatyta tvarka.

3.5. Koordinuojančioji organizacija turi šias pareigas:
3.5.1. teikti informaciją apie Tarnybą asmenims, norintiems vykdyti tokią veiklą, ir Priimančiosioms organizacijoms;
3.5.2. analizuoti Tarnybos organizavimą ir teikti Priimančiajai organizacijai pasiūlymus dėl jos organizavimo gerinimo;
3.5.3. užtikrinti savanorių dalyvavimą Priimančiosios organizacijos organizuojamose savanoriškose veiklose, koordinuoti Tarnybos vykdymą;
3.5.4. paskirti už savanorį atsakingą Koordinuojančiosios organizacijos atstovą, kuris organizuoja savanorišką veiklą, įgytų kompetencijų vertinimą ir įsivertinimą, vykdo Priimančios organizacijos atstovo, kuris organizuoja savanorišką veiklą, informavimą ir konsultavimą;
3.5.5. informuoti ir konsultuoti Priimančiąją organizaciją dėl savanoriškos veiklos organizavimo;
3.5.6. tvarkyti su savanorio veikla susijusius administracinius klausimus;
3.5.7. užtikrinti asmens duomenų konfidencialumą, neatskleisti, neperduoti tvarkomų asmens duomenų teisės jų gauti neturintiems asmenims ir nesudaryti sąlygų jokiomis priemonėmis su asmens duomenimis susipažinti nė vienam asmeniui, kuris nėra įgaliotas naudotis šiais duomenimis tiek savo organizacijoje, tiek už jos ribų.
3.6. Koordinuojančiosios organizacijos teisės:
3.5.1. nutraukti Sutartį Programos 17 punkte nustatyta tvarka;
3.5.2. gauti su Tarnybos vykdymu susijusią informaciją iš Priimančiosios organizacijos.

IV. IŠLAIDŲ KOMPENSAVIMAS, APMOKĖJIMAS

4.1. Savanoriui kompensuojamų ir (ar) apmokamų išlaidų rūšys (įrašyti pagal Savanoriškos veiklos įstatymo 13 straipsnio 1 dalį) (pildoma tiek papunkčių, kiek reikia): 
4.1.1. __________________________________________________________________;
4.1.2. __________________________________________________________________.
4.2. Savanoriui kompensuojamų ir (ar) apmokamų išlaidų suma (jei žinoma): ______________.
 	(nurodoma suma skaičiais)
4.3. Tarnybos metu Savanorio patirtos išlaidos (įskaitant ir civilinės atsakomybės draudimo išlaidas) yra avansu apmokamos arba kompensuojamos Koordinuojančiosios organizacijos, prireikus ir esant galimybių – Priimančiosios organizacijos, Programoje nustatyta tvarka.

V. SUTARTIES NUTRAUKIMAS

5.1. Savanoris, ketindamas nutraukti Sutartį nesuėjus Sutarties 2.2 papunktyje nustatytam terminui savo iniciatyva, turi apie tai raštu pranešti Priimančiajai organizacijai ir Koordinuojančiajai organizacijai ne vėliau kaip likus 7 dienoms iki Sutarties nutraukimo dienos, nurodydamas savo vardą, pavardę, gimimo datą ir Sutarties nutraukimo datą. Likus 7 kalendorinėms dienoms iki Sutarties galiojimo pabaigos, Sutartis negali būti nutraukta. Per 7 kalendorines dienas nuo pranešimo apie nutraukiamą Sutartį gavimo dienos turi būti atliekamas Savanorio kompetencijų vertinimas. 
5.2. Jei Tarnyba nutraukiama Sutarties 5.1 papunktyje nustatyta tvarka, Jaunimo reikalų agentūra neišduoda sertifikato, tačiau Savanoriui jo prašymu Priimančioji organizacija ar Koordinuojančioji organizacija gali išduoti dokumentą, patvirtinantį Savanorio vykdytą Tarnybą ir įgytas kompetencijas.
5.3. Priimančioji organizacija ar Koordinuojančioji organizacija Sutartį nutraukia Programos 17 arba 19 punkte nustatyta tvarka.
5.4. Savanoriui ir (ar) Priimančiajai organizacijai nutraukiant Sutartį, Sutartis nutraukiama ir su Koordinuojančiąja organizacija.
5.5. Nutraukiant Sutartį, Savanoris neturi grąžinti jam kompensuotų ar avansu apmokėtų (jei avansinis apmokėjimas buvo panaudotas ir patirtos išlaidos pagrįstos išlaidas pagrindžiančiais dokumentais) Tarnybos išlaidų.
5.6. Šalių susitarime dėl Sutarties nutraukimo numatoma Sutarties galiojimo pabaigos data, o jei data nėra numatyta, laikoma, kad Sutartis netenka galios kitą dieną po to, kai paskutinė Šalis pasirašė susitarimą dėl Sutarties nutraukimo.

VI. BAIGIAMOSIOS NUOSTATOS

6.1. Sutartis įsigalioja Sutarties pasirašymo dieną ir galioja iki Sutartyje nustatytų įsipareigojimų įvykdymo.
6.2. Sutarties sąlygos Sutarties galiojimo laikotarpiu gali būti keičiamos raštišku Šalių susitarimu, kuris tampa neatsiejama Sutarties dalimi.
6.3. Ginčai sprendžiami tarpusavio derybų būdu. Nepavykus ginčo išspręsti derybų būdu, ginčas nagrinėjamas Lietuvos Respublikos teisės aktų, reguliuojančių viešojo administravimo subjektų veiklą ir civilinius teisinius santykius, nustatyta tvarka.
6.4. Sutartis sudaryta lietuvių kalba 3 egzemplioriais, turinčiais vienodą teisinę galią, po 1 kiekvienai Šaliai.

Savanoris: _____________________________________________________________________________
(parašas)                                      (vardas, pavardė)

Priimančioji organizacija: ________________________________________________________________
(parašas)                                      (pareigų pavadinimas, vardas, pavardė)

Koordinuojančioji organizacija: ___________________________________________________________
(parašas)                               (pareigų pavadinimas, vardas, pavardė)

Pildoma tuo atveju, jeigu Savanoris yra nepilnametis:
Aš, ____________________________________________________________________________________
(vienas iš nepilnamečio atstovų pagal įstatymą vardas ir pavardė, telefono ryšio numeris arba el. pašto adresas)
sutinku, kad mano atstovaujamas pagal įstatymą nepilnametis _______________________________________________________________________________________                     
vykdytų Tarnybą pagal šią Sutartį.
_____________________________________________                     _________________________________ 
Atstovavimo pagal įstatymą pagrindas                                                  (parašas)                       (vardas, pavardė) 
